Anika Noni Rose

Anika Noni Rose (født 6. september 1972 i Bloomfield i Connecticut) er en amerikansk sangartist og skuespiller.

Rose vant Tony-prisen for beste kvinnelige birolle i en musikal for rolleskildringen i Broadway-oppsetningen av Caroline, or Change. Hun spilte også Lorrell Robinson, en av medlemmene i sangtrioen The Dreams, i filmmusikalen Dreamgirls fra 2006. For arbeidet i filmen ble hun nominert til en Screen Actors Guild Award med de andre skuespillerne, samt en Grammy Award for musikkalbumet. I 2014 spilte hun Beneatha Younger i en ny oppsetning av teaterstykket A Raisin in the Sun, og Rose ble nominert til en ny Tony Award for arbeidet.2014 Tony Award Nominations - The Complete List; A GENTLEMAN'S GUIDE Leads With 10! broadwayworld.com, besøkt 8. oktober 2016.

Rose ga stemmen til prinsesse Tiana i Walt Disney Pictures' animasjonsfilm Prinsessen og frosken fra 2009. Skuespilleren ble innlemmet i Disney Legends i 2011.

Hun har også vært med i 14 episoder av dramaserien The Good Wife i rollen som advokat Wendy Scott-Carr.

 Filmografi (utvalg) 
 Filmer 
 1999 – King of the Bingo Game – Kvinne
 2003 – From Justin to Kelly – Kaya
 2004 – Temptation – Fog
 2004 – Surviving Christmas – Choir
 2006 – Dreamgirls – Lorrell Robinson
 2008 – Just Add Water – R'ch'lle
 2009 – Prinsessen og frosken – Tiana
 2010 – For Colored Girls – Yasmine
 2011 – Company – Marta
 2012 – Skyler – Terapeuten
 2013 – As Cool as I Am – Frances
 2013 – Half of a Yellow Sun – Kainene

 Fjernsyn 
 2001 – 100 Centre Street (1 episode)
 2002 – Third Watch – Monay (1 episode)
 2007 – Starter Wife – Lavender (6 episoder)
 2008-2009 – The No. 1 Ladies' Detective Agency – Grace Makutsi (7 episoder)
 2010-2012 – The Good Wife – Wendy Scott-Carr (14 episoder)
 2011 – Law & Order: Special Victims Unit – Miriam Deng (1 episode)
 2011 – Have a Little Faith – Annette
 2011 – Bag of Bones – Sara Tidwell (2 episoder)
 2012 – Private Practice – Corinne Bennett (5 episoder)
 2016 – Roots – Kizzy Waller
 2021 – Maid – Regina, en velstående advokat.

 Referanser 

 Eksterne lenker 





Kategori:Skuespillere fra USA
Kategori:Sangere fra USA
Kategori:Tony Award-vinnere
Kategori:Personer fra Hartford County i Connecticut
Kategori:Fødsler i 1972